На основу члана 8. Закона о буџету Републике Србије за 2025. годину („Службени гласник РС”, број 94/24) и члана 42. став 1. Закона о Влади („Службени гласник РС”, бр. 55/05, 71/05 – исправка, 101/07, 65/08, 16/11, 68/12 – УС, 72/12, 7/14 – УС, 44/14 и 30/18 – др. закон),

Влада доноси

УРЕДБУ

О УТВРЂИВАЊУ ПРОГРАМА ПОДРШКЕ УНАПРЕЂЕЊУ РАЗВОЈА ИЗРАЗИТО НЕДОВОЉНО РАЗВИЈЕНИХ ОПШТИНА (ЈЕДИНИЦЕ ЛОКАЛНЕ САМОУПРАВЕ ИЗ ЧЕТВРТЕ ГРУПЕ) ЗА 2025. ГОДИНУ

Члан 1.

Овом уредбом утврђује се Програм подршке унапређењу развоја изразито недовољно развијених општина (јединице локалне самоуправе из четврте групе) за 2025. годину, који је одштампан уз ову уредбу и чини њен саставни део.

Члан 2.

Пријаве пројеката који се финансирају у складу са овом уредбом подносе се на Обрасцу „Пријава пројекта - Суфинансирање унапређења капацитетаˮ и Обрасцу „Пријава пројекта - Финансирање мере подршкеˮ, који су одштампани уз ову уредбу и чине њен саставни део.

Члан 3.

Ова уредба ступа на снагу осмог дана од дана објављивања у „Службеном гласнику Републике Србије”.

05 Број: 110-221/2025-1

У Београду, 16. јануара 2025. године

ВЛАДА

ПРВИ ПОТПРЕДСЕДНИК ВЛАДЕ

Синиша Мали,с.р.